Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 407/13/7701	Bardejov, 29.4.2014
EEČ : 2-54-64-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od mesiaca august 2012 až doposiaľ ako matka dieťaťa XXXXX, nar. XXXXX  v Kobylách, okr. XXXXX a inde neprispievala na jej výživu a to aj napriek tomu, že jej táto povinnosť bola určená uznesením Okresného súdu v Bardejove pod spisovou značkou XXXXX zo dńa 20. 09.2010, ktoré nadobudlo vykonateľnosť dňa 24. 09.2010 tak, že je povinná prispievať na jej výživu sumou 30 % zo sumy životného minima mesačne vždy k 15. dňu v mesiaci vopred k rukám otca, čím takto na výživnom doposiaľ dlhuje na sumu vo výške 313,19 €,

lebo zanikla trestnosť činu

Odôvodnenie:
Uznesením povereného príslušníka PZ, Obvodného oddelenia PZ v Raslaviciach zo dňa 28.05.2013 sp.zn. ČVS: XXXXX bolo začaté trestné stíhanie a dňa 28.06.2013 bolo vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia.

	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinená XXXXX vyplatila v dňoch 14.08.2013, 30.08.2013 a 08.01.2014 dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradila dlžnú sumu výživného v celom rozsahu XXXXX tak ako ju zaväzovalo uznesenie Okresného súdu XXXXX, sp.zn. XXXXX  zo dňa 20.09.2010, ktoré nadobudlo vykonateľnosť dňa 24.09.2013  a to v dňoch 14.08.2013, 30.08.2013 a 08.01.2014 ako to vyplýva z kópií uhradených poštových poukážok, pričom oprávnená osoba XXXXX, nar. XXXXX nebola vydaná nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor